Efter den tyske invasion af [[Polen]] den 1. september [[1939]] fulgte Sovjetunionen hurtigt efter for at sikre sig dens rettigheder i [[Molotov-Ribbentrop-pagten]]. Under den sovjetiske invasion blev der taget mellem 250.000 og 450.000 fanger, men hovedparten blev hurtigt løsladt. De andre blev interneret i krigsfangelejre i det vestlige USSR. Den 5. marts 1940 besluttede det [[Sovjetunionens politbureau|sovjetiske politbureau]] med [[Stalin]] i spidsen, at 25.700 krigsfanger skulle henrettes. Ordren var underskrevet af Stalin, [[Molotov]], [[Vorosjilov]] og [[Artem Mikojan|Mikojan]]. Henrettelserne begyndte den 4. april og blev gennemført hver nat i lang tid. Den første nat førtes 390 til henrettelse, men det viste sig, at det var svært at nå så mange på en nat, så derefter blev kun 250 henrettet hver nat. Henrettelserne foregik meget metodisk. En mand i håndjern på blev ført ind i en celle og blev skudt i baghovedet. Derefter blev han bragt ud i en ventende lastbil, og den næste blev ført ind i cellen osv.
Historie Kriminalitet